Diari Oficial de la Generalitat Valenciana


Sumari del DOGV 1168, del 24-10-1989 (1989/800035)

RESOLUCIÓ d'11 d'octubre de 1989, de la Direcció General de Comerç, per la qual s'estableix el termini de presentació de sol.licituds per a la realització de cursos de formació comercial als que fa referència el Decret 48/1983, de 18 d'abril, del Consell de la Generalitat Valenciana, per a l'exercici 1990.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1168

Data del DOGV
:   24-10-1989

Secció del DOGV
:   ALTRES DISPOSICIONS

Número del document
:   1989/800035


Data del document
:   11-10-1989

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució d'11 d'octubre de 1989, de la Direcció General de Começ, per la qual s'estableix el termini de presentació de sol.licituds per a la realització de cursos de formació comercial a què fa refèrencia el Decret 48/1983, de 18 d'abril del Consell de la Generalitat Valenciana, per a l'exercici 1990.  
D'acord amb el Decret 48/1983, de 18 d'abril, del Consell de la Generalitat Valenciana, pel qual s'estableix el marc d'actuació en relació amb la informació, formació, estudis i assistència tècnica al comerç interior, i a fi de procedir a l?elaboració del Programa de Formació Comercial per a l?exercici 1990, aquesta Direcció General de Comerç ha disposat:  
Primer. Es determina com a data límit per a la presentació de sol·licituds, a efectes d'obtenir l'ajuda per a la realització de Cursos de Formació Comercial corresponents a l?exercici 1990, el 30 de novembre de l'any en curs.  
Segon. Els programes formatius, que amb caràcter prioritari gaudeixen dels beneficis que atorga la present Resolució, seran aquells el contingut dels quals verse sobre els següents temes:  
1) Noves formes de Comerç.  
- Formes associatives i de col·laboració empresarial, tant per a la compra com per a la venda en comú (franquícia, cadenes comercials, cooperatives, integració comercial ...), en particular els que es referesquen a formes d'organització i gestió que permeten la transformació i modernització del comerç tradicional (autoservei, cash and carry, discount ... ).  
2) Tècniques d'organització i gestió d'empreses comercials:  
- Direcció i planificació empresarial.  
- Marketing i gestió comercial.  
- Organització empresarial i control de gestió.  
- Merchandising i tècniques de promoció i animació en el punt de venda.  
- Gestió de la qualitat en el comerç.  
- Aplicacions informàtiques específiques a la gestió d'empreses comercials.  
- Aplicacions informàtiques específiques a la gestió d'empreses comercials.  
- Logística, gestió d'estocs i tecnologies d'emmagatzemament per a empreses a l?engrós.  
3) Serveis, equipaments i la presentació del producte en el punt de venda:  
- Els serveis comercials com a valor afegit al producte (servei post-venda, de finançament, serveis en el punt de venda ... ) i aquells que, en general, responguen a les exigències d'informació, garantia i comoditat del consumidor.  
- Equipaments comercials i innovacions tecnològiques aplicades a la conservació, emmagatzemament i a la gestió i control de l?empresa comercial.  
- L?estètica del punt de venda: interiorisme, tractament de façana, publicitat exterior, escaparatisme i integració del comerç en ambients urbans.  
4) Gestió de recursos humans:  
- Especialment els que signifiquen la millora del factor humà del comerç, en els seus diferents nivells, i sobre tot d'empresaris comercials i del personal de vendes.  
5) Repercussions sobre la distribució comercial de la formació del Mercat únic Europeu.  
Tercer. Podran ser beneficiaris, d'aquesta línia de suport, tots els subjectes efectes al sector de distribució comercial que acrediten la capacitat i mitjans suficients per a impartir els ensenyaments que constituesquen el programa que es pretén desplegar. Tindran caràcter preferent les sol·licituds que procedesquen de formes associades o integrats de comerciants.  
Quart  
1) Els subjectes compresos en l'article 3, que desitgen obtenir els beneficis que regula la present Resolució, hauran de presentar una sol·licitud per cada curs que es pretenga celebrar, acompanyada de:  
a) Memòria en què s'expressarà: títol del curs, d'acord amb el programa recollit a l'article 2, nivell, durada, número d'alumnes previstos; localitat i domicili concret de realització, data prevista, honoraris i mitjans materials amb els que es compta. La Memòria podrà preveure, eventualment, el desplegament de cursos a distància, adaptant-se en tal cas la informació anterior a les característiques pròpies d'aquesta modalitat de cursos.  
b) Programa desplegat d'acord amb els temes de l'article segon.  
c) Historial docent del professorat previst, amb especificació de la seua titulació, dades personals i professionals.  
d) Pressupost detallat per partides, amb indicació de despeses i ingressos previstos.  
2) Les sol·licituds s'adreçaran al Director General de Comerç i es presentaran als Serveis Territorials corresponents, els quals emetran un informe sobre la capacitat i mitjans suficients acreditats, a què es refereix l'article 3, examinant la documentació presentada, certificant que s'ha complimentat allò exigit.  
Cinqué. La subvenció global del curs es calcularà atenent el nivell del professorat i a les hores lectives, el contingut dels programes i qualificació del curs (caràcter general i especialització). Els organitzadors quedarà obligats a comunicar qualsevol modificació de la proposta inicial, especialment la data i lloc exacte de la celebració de les activitats, amb un mínim de 15 dies d'antelació.  
Sisé.  
1. Transcorregut el termini de justificació, sense que els beneficiaris de les subvencions hagen donat compliment a allò establert en ell, es donaran per decaiguts en els seus drets revocant la concessió de la subvenció i arxivant-se les actuacions, amb notificació a l?interessat.  
València, 11 d'octubre de 1989. - El Director General de Comerç: Manuel López Estornell.